
	Comisia pentru buget, finanţe şi bănci

	
	Bucureşti,        

Nr. 22/381/20.12.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  privind aprobarea Ordonanţei de urgenţă a Guvernului nr. 58/2010 pentru modificarea şi completarea Legii nr.571/2003 privind Codul fiscal şi alte măsuri financiar-fiscale,  cu care comisia noastră a fost sesizată în fond cu adresa Biroului Permanent nr.PL.x 409 din 1 septembrie 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/350/20.12.2010


RAPORT

asupra proiectului de Lege  privind aprobarea Ordonanţei de urgenţă a Guvernului nr. 58/2010 pentru modificarea şi completarea Legii nr.571/2003 privind Codul fiscal şi alte măsuri financiar-fiscale
Cu adresa nr. PLx 409 din 1 septembrie, Biroul Permanent conform art.95 şi 115  din Regulamentul Camerei Deputaţilor, republicat, a sesizat, în procedură de urgenţă pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 58/2010 pentru modificarea şi completarea Legii nr.571/2003 privind Codul fiscal şi alte măsuri financiar-fiscale.

                Prezentul proiect de Lege are ca obiect de reglementare modificarea şi completarea Legii nr. 571/2003 privind Codul fiscal, prin care se instituie noi măsuri de lărgire a bazei de impozitare, precum şi de majorare a unor impozite în domeniul impozitelor directe şi a taxei pe valoarea adăugată. 
Principalele modificări sunt:
· modificarea cotei de impozit plătit de persoanele juridice pentru veniturile din dividente de la 10% la 16%;
· includerea în veniturile salariale a tichetelor de creşă, a tichetelor de vacanţă, a plăţilor compensatorii şi impozitarea acestora;
· impozitarea cu o cotă de 16% a veniturilor sub formă de dobânzi pentru depozitele la vedere/conturi curente, pentru depozitele la termen şi pentru depozitele constituite în baza legislaţiei privind economisirea şi creditarea în sistem colectiv pentru domeniul locativ;
· unificarea  cotei de impozitare de 16% pentru veniturile obţinute din transferul titlurilor de valoare altele decât părţile sociale şi valorile mobiliare în cazul societăţilor închise;
· unificarea cotei de impozitare pentru câştigurile din jocurile de noroc la  25%  ;
· majorarea cotei standard a TVA de la 19% la 24% pentru operaţiunile impozabile care nu sunt scutite de taxă sau care nu sunt supuse cotelor reduse;
· introducerea obligativităţii plăţii contribuţiilor individuale de asigurări sociale, asigurări de sănătate şi asigurări de şomaj pentru orice venituri de natură profesioanală, altele decât cele salariale.
La întocmirea raportului s-au avut în vedere avizele  Consiliului legislativ, al  Comisiei pentru învăţăânt, ştiinţă, tineret şi sport, al Comisiei juridice, de disciplină şi imunităţi, al Comisiei pentru politică economică, reformă şi privatizare şi al Comisiei pentru industrii şi servicii.

Proiectul de Lege a fost adoptat de Senat în şedinţa din 24 august 2010.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Gheorghe Gherghina – secretar de stat la Ministerul Finanţelor Publice.
În urma dezbaterii proiectului de Lege  privind aprobarea Ordonanţei de urgenţă a Guvernului nr. 58/2010 pentru modificarea şi completarea Legii nr.571/2003 privind Codul fiscal şi alte măsuri financiar-fiscale,  în şedinţa din data de 19.12.2010 ,  cu majoritate de voturi, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

